Salu, Jon!/1

== 1 ==
=== 1 de monato penta ===
Man e en siti. Man i note a dia-buku. Man i mira a siti.
Man e en siti? Ja, si e en siti.
Man e en... man? No, si e no en man. Si e en siti.
Man e en... rela? No, si e no en rela. Si e en siti. Man e en siti.
Man i note a dia-buku? Ja, si i note a dia-buku?
Dia-buku i note a man? No, dia-buku i no note a man. Dia-buku i no note. Man i note. Man i note a dia-buku.
Siti i mira a man? No, siti i no mira a man. Siti i no mira. Man i mira. Man i mira a siti? Ja, man i mira a siti.
Man e ve? Si e en siti. Man i note a ke? Si i note a dia-buku. Man i mira a ke? Si i mira a siti. Si e en siti, an si i note a dia-buku, an si i mira a siti.
Man e en dia-buku? No, si i note en dia-buku. Man i mira a man? No, si i no mira a man; si i mira a siti.
Man e mega. Man e bon, an man e inteli. Si i pensa. Si i pensa de siti. Si i pensa: "Siti e ke? Siti e bon? Siti e mega?"
Man i note en dia-buku? No, si i no note a siti; siti e mega. Si i note a dia-buku; dia-buku e no mega.
Dia-buku i pensa de man? No, dia-buku i no pensa. Man i pensa. Si i pensa de dia-buku, an si i pensa de siti.
An si i note en dia-buku. Si i note de siti. Si i note: "Siti e bon, an siti e mega".
Si i pensa: "Siti e bon"; si i pensa ke siti e bon. Si i pensa: "Siti e mega"; si i pensa ke siti e mega. Si i pensa de siti, an si i pensa de dia-buku.
Dia-buku a ke? Dia-buku e ve man i note; si i note en dia-buku. En dia-buku, man i note de siti. En dia-buku, man no i note de rela; man i ereki en siti, no en rela. Si no i pensa de rela; si i pensa de siti, siti Munich (Munik).
Siti a ke? Si a Munich. Munich e ve? Si e ve man i ereki. Man e ve? Si e en Munich.
Ja, Munich a mega siti, an a bon siti. Man i pensa ke Munich a bon siti, an si i pensa ke si a mega siti. Man e inteli. Si i dire: "Salu, Munich!". Si a bon man!
Man i ereki an pensa: "Rela e ve?" Si i mira... si i mira a rela! Si i pensa: "Rela!" Nun si no i pensa de dia-buku an no i pensa de siti, si i pensa de rela!
Category:Salu, Jon!